Príloha č. 3 Návrh zmluvy

Rámcová kúpna zmluva na dodanie DIAGNOSTÍK/REAGENCIÍ

K PLNOAUTOMATICKÉMU IMUNOHEMATOLOGICKÉMU ANALYZÁTORU PRE KRVNÉ BANKY

č. .........................................,

uzavretá podľa § 269 ods. 2 Zákona č. 513/1991 Zb.  
Obchodný zákonník v znení neskorších predpisov

Článok I.  
Zmluvné strany Rámcovej kúpnej zmluvy

**Predávajúci :**

**Obchodné meno:**

Sídlo:

Zastúpený:

IČO:

IČ DPH:

Bankové spojenie:

IBAN:

Zapísaný v Obchodnom registri Okresného súdu v ............., Vložka číslo: ................, Oddiel: ........

(ďalej ako **„ Predávajúci“)**

a

**Kupujúci :**

**Názov: Univerzitná nemocnica Bratislava**

Sídlo: Pažítková 4, 821 01 Bratislava

Zastúpený: MUDr. Alexander Mayer, PhD., MPH, MHA, riaditeľ UNB

IČO: 31 813 861

DIČ: 202 17 00 549

IČ DPH: SK2021700549

Bankové spojenie: Štátna pokladnica

IBAN: SK58 8180 0000 0070 0027 9808

Zriadená: (ďalej ako„Kupujúci“)

(spolu ďalej ako „Predávajúci a Kupujúci“ alebo len ako „Zmluvné strany “)

**Článok II.**

**Preambula**

1. Zmluvné strany uzatvárajú túto Rámcovú kúpnu zmluvu na dodanie tovaru (ďalej len *„Rámcová zmluva“ alebo „zmluva“*) s úspešným uchádzačom realizovaného verejného obstarávania zadávaného podľa § 66 ods. 7 a nasl. Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *„Zákon o verejnom obstarávaní“*) na základe Súťažných podkladov.
2. Predávajúci sa za podmienok dohodnutých v tejto Zmluve zaväzuje Kupujúcemu dodať Tovar vymedzený v článku III. tejto Zmluvy, previesť na Kupujúceho vlastnícke právo k Tovaru a Kupujúci sa zaväzuje zaplatiť Predávajúcemu za dodaný Tovar cenu uvedenú v článku VI. Zmluvy.

**Článok III.**

**Predmet Zmluvy**

1. Predmetom tejto Zmluvy je záväzok Predávajúceho dodať Kupujúcemu **DIAGNOSTIKÁ/REAGENCIE** K PLNOAUTOMATICKÉMU IMUNOHEMA- TOLOGICKÉMU ANALYZÁTORU PRE KRVNÉ BANKY, **podľa špecifikácie v Prílohe č. 1 tejto Zmluvy** (ďalej ako: „Predmet zmluvy“ alebo „Tovar“) a záväzok Kupujúceho zaplatiť za Tovar dohodnutú cenu.
2. Presné počty a druhy Tovaru budú realizované vždy podľa požiadaviek Kupujúceho v jednotlivých čiastkových písomných objednávkach, to znamená, že Predávajúci sa zaväzuje presné počty Tovaru dodať podľa objednávky Kupujúceho.
3. Presný popis a predpokladané množstvá Tovaru sú uvedené v Prílohe č. 1 tejto Zmluvy, ktorá je neoddeliteľnou súčasťou tejto Zmluvy .
4. Kupujúci si vyhradzuje právo považovať predpokladané množstvo za nezáväzné. V prípade potreby si Kupujúci vyhradzuje právo objednať nižšie alebo vyššie množstvá Tovaru ako sú predpokladané.
5. Súčasťou Predmetu zmluvy je aj doprava, zabalenie Tovaru a vyloženie Tovaru na mieste dodania.
6. Predmet zmluvy sa bude Zmluvnými stranami realizovať za podmienok upravených a stanovených touto Zmluvou.

**Článok IV.**

**Práva a povinnosti zmluvných strán**

1. Kupujúci je povinný:

a) zaplatiť za Tovar dohodnutú kúpnu cenu;

b) odobrať dodaný Tovar podľa objednávky, ak budú dodané v požadovanej kvalite a špecifikácií a v dohodnutom termíne.

2. Predávajúci je povinný:

a) dodať objednaný Tovar podľa objednávky, v požadovanom množstve, riadne a včas, v stanovenej lehote podľa bodu 9. článku V. tejto Zmluvy, na miesto dodania podľa bodu 5. článku V. tejto Zmluvy, za dohodnutú cenu podľa článku VI. Zmluvy a v požadovanej kvalite, bez technických a právnych chýb;

c ) dodať Tovaru s osvedčením o kvalite a úplnosti produktu.

**Článok V.**

**Miesto dodania a dodacie podmienky**

1. Plnenie na základe tejto Zmluvy sa bude realizovať na základe písomných objednávok Kupujúceho podľa jeho aktuálnych potrieb.
2. Objednávka musí obsahovať odvolanie sa na túto Zmluvou, názov, a množstvo požadovaných súčastí Tovaru, dátum, pečiatku a podpis kontaktnej osoby Kupujúceho.
3. Objednávky je kontaktná osoba Kupujúceho oprávnená zasielať do rúk kontaktnej osoby Predávajúceho, písomnou formou prostredníctvom e-mailu, alebo poštou. Kontaktná osoba Predávajúceho následne písomnou formou prostredníctvom e-mailu, alebo poštou potvrdí prevzatie objednávky kontaktnej osobe Kupujúceho.
4. Kontaktné osoby sú:

* Za Kupujúceho: ................................., e-mail: ................................... tel.: ............................... .
* Za Predávajúceho: ................................., e-mail: ................................... tel.: ............................... .

1. Predávajúci je povinný dodať Tovar do miesta dodania::

Nemocnica Ružinov, Ružinovská 6, 826 06 Bratislava;

(ďalej len „**Miesto dodania“**).

1. Meniť Miesto dodania Tovaru je možné iba po dohode a so súhlasom Kupujúceho.
2. Predávajúci je povinný dodať Tovar Kupujúcemu do Miesta dodania na vlastné náklady, zabalený obvyklým spôsobom tak, aby nedošlo k jeho poškodeniu počas prepravy a skladovania.
3. Tovar je dodaný v deň jeho odovzdania a prevzatia na Mieste dodania, a to podpísaním a prevzatím dodacieho listu kontaktnými osobami Zmluvných strán.
4. Predávajúci je povinný dodať Kupujúcemu Tovar:

po nadobudnutí účinnostitejto Zmluvy do 28 dní dní od doručenia objednávky Kupujúceho.

1. Zmluvné strany sa dohodli, že Tovar podľa objednávky môže Predávajúci dodať aj po častiach, najneskôr však v lehote podľa predchádzajúceho odseku.
2. Predávajúci je povinný dodať Tovar podľa čiastkových objednávok Kupujúceho v riadnej kvalite podľa špecifikácie v zmysle Prílohy č. 1 tejto Zmluvy, v požadovanom množstve, akosti, druhu, balení, včas – v stanovenej lehote, za dohodnutú cenu a na požadované miesto, bez technických a právnych chýb.
3. Predávajúci je povinný dodať Tovar takým spôsobom, aby pri doručení objednaného Tovaru mal Kupujúci možnosť skontrolovať dodaný Tovar a v prípade vád zistených pri dodaní Tovaru je Kupujúci oprávnený vadný Tovar neprevziať a vrátiť ho Predávajúcemu späť na náklady Predávajúceho. Tieto vady Kupujúci uvedie do dodacieho listu. Takto vrátený Tovar sa bude považovať za nedodaný a Predávajúcemu nevzniká nárok na zaplatenie kúpnej ceny.
4. Kupujúci je oprávnený odmietnuť prevzatie Tovaru, ak nie je dodaný v súlade s touto Zmluvou.
5. Kupujúci je povinný odobrať dodaný Tovar podľa objednávky, ak bude dodaný v požadovanej kvalite a špecifikácii a v dohodnutom termíne a zaplatiť Predávajúcemu dohodnutú kúpnu cenu.

**Článok VI.**

**Cena a platobné podmienky**

1. Kúpna cena za Tovar je stanovená v zmysle zákona č. 18/1996 Z. z. o cenách v znení neskorších predpisov dohodou zmluvných strán.
2. Jednotková cena za jednotlivé druhy Tovaru je špecifikovaná v Prílohe č. 2. Zmluvy – Cenová ponuka.
3. **Finančný limit tejto Zmluvy je dohodnutý na sumu ................. EUR s DPH (.............. EUR bez DPH).**
4. Predávajúci je povinný počas plnenia Predmetu zmluvy priebežne sledovať čerpanie finančného limitu podľa predchádzajúceho odseku tak, aby boli finančne pokryté všetky jeho plnenia na základe požiadaviek Kupujúceho a je zároveň povinný posielať Kupujúcemu takýto prehľad čerpania finančného limitu podľa tejto Zmluvy raz mesačne.
5. Kúpna cena za jednotlivé položky Predmetu zmluvy je stanovená dohodou Zmluvných strán tak, že sú v nej zahrnuté všetky poplatky či náklady Predávajúceho v súvislosti s plnením podľa Zmluvy, napríklad náklady potrebné na dodanie Tovaru na Miesto dodania, t.j. obaly, doprava Tovaru na Miesto dodania, vykládky v Mieste dodania a iné súvisiace poplatky. Predávajúci sa zaväzuje, že nebude samostatne účtovať dopravné náklady.
6. Po fyzickom dodaní a prebratí Tovaru podľa objednávky a potvrdení dodacieho listu zástupcami oboch Zmluvných strán, je Predávajúci oprávnený fakturovať dohodnutú cenu Kupujúcemu. Podkladom pre úhradu dohodnutej ceny je faktúra a dodací list (obsahujúci údaje o dodanom množstve Tovaru).
7. Predávajúci je povinný vystaviť faktúru za dodávku Tovaru do 10 pracovných dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol Tovar dodaný.
8. Kupujúci je povinný uhradiť faktúru do 60 dní, odo dňa doručenia faktúry Kupujúcemu, a to bezhotovostným prevodom na číslo účtu Predávajúceho uvedené v záhlaví Zmluvy. Za deň úhrady sa považuje deň odpísania dlžnej čiastky z účtu Kupujúceho.
9. Zmluvné strany sa dohodli, že Predávajúci bude Kupujúcemu doručovať faktúry na adresu sídla uvedenú v záhlaví Zmluvy.
10. Faktúra musí obsahovať údaje podľa súvisiacej platnej právnej úpravy. Faktúra vystavená predávajúcim musí obsahovať všetky náležitosti daňového dokladu, minimálne:

* názov zákazky,
* číslo a názov zmluvy,
  + - * označenie *„Faktúra“* a jej poradové číslo,
      * meno a adresu sídla, miesta podnikania, prípadne prevádzkarne predávajúceho a jeho identifikačné číslo pre daň,
* meno a adresu sídla kupujúceho a jeho identifikačné číslo pre daň, ak mu je pridelené,
* názov banky a číslo účtu predávajúceho v tvare IBAN
* názov banky a číslo účtu kupujúceho- platiteľa
* dátum vyhotovenia faktúry,
* základ dane, jednotkovú cenu bez dane a zľavy, ak nie sú obsiahnuté v jednotkovej cene,
* sadzbu dane alebo údaj o oslobodení od dane,
* výšku dane spolu,
* celkovú sumu s daňou z pridanej hodnoty,
* IČO, DIČ, predávajúceho- príjemcu i kupujúceho- platiteľa,
* dátum odoslania a splatnosti faktúry,
* podpis, prípadne i pečiatku oprávnenej osoby platiteľa dane,

Ak faktúra nebude obsahovať tieto náležitosti, kupujúci má právo vrátiť ju predávajúcemu na doplnenie a prepracovanie. V takomto prípade lehota splatnosti faktúry začne plynúť až dňom prevzatia riadne vystaveného daňového dokladu.

1. Kupujúci neposkytuje preddavky ani zálohové platby na plnenie Predmetu zmluvy.
2. V prípade, ak sa preukáže po uzatvorení tejto Zmluvy, že na relevantnom trhu existuje cena (ďalej aj „nižšia cena“) za rovnaké alebo porovnateľné tovary, ako je uvedené v tejto Zmluve a Predávajúci aj reálne za takúto nižšiu cenu Tovar už poskytol alebo stále poskytuje, ktorá je nižšia o viac ako 5 % ako cena Predávajúceho podľa tejto zmluvy, zaväzuje sa Predávajúci poskytnúť Kupujúcemu pre takýto Tovar kupovaný po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou.
3. Predávajúci nie je oprávnený postúpiť akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu kupujúceho. Písomný súhlas kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky, ktorý je zriaďovateľom kupujúceho. Právny úkon, ktorým budú postúpené pohľadávky predávajúceho v rozpore s týmto ustanovením je podľa § 39 zákona č. 40/1964 Zb. Občiansky zákonník v znení neskorších predpisov, neplatný.
4. Predávajúci nie je oprávnený zabezpečiť pohľadávku prostredníctvom ručenia podľa § 91 ods. 3 zákona č. 578/2004 Z.z. o poskytovateľoch zdravotnej starostlivosti bez predchádzajúceho písomného súhlasu kupujúceho. Písomný súhlas kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým bude zabezpečená pohľadávka prostredníctvom ručenia podľa § 91 ods. 3 zákona č. 578/2004 Z.z. o poskytovateľoch zdravotnej starostlivosti predávajúceho v rozpore s týmto ustanovením, je podľa § 39 zákona č. 40/1964 Zb. Občiansky zákonník v znení neskorších predpisov, neplatný.

**Článok VII.**

**Zmluvné pokuty a sankcie**

1. Kupujúci má nárok uplatniť si voči predávajúcemu zmluvnú pokutu vo výške 5 % z kúpnej ceny nedodaného Tovaru vyplývajúcej z jednotlivých objednávok, a to za každý začatý deň omeškania predávajúceho s dodaním do Miesta dodania.
2. Predávajúci má nárok uplatniť si voči kupujúcemu úrok z omeškania vo výške 0,02% z fakturovanej sumy za každý deň omeškania v prípade, že neuhradí predávajúcemu fakturovanú sumu do 60 dní od doručenia riadne vystavenej faktúry.
3. Uplatnenie zmluvnej pokuty nemá vplyv na náhradu škody vzniknutej nesplnením zmluvných povinností.

**Článok VIII.**

**Zodpovednosť za vady a náhrada škody**

1. Kupujúci je povinný prevziať Tovar po dodaní do Miesta dodania a vykonať jeho kontrolu. O reklamáciách na množstvo a zjavné vady Tovaru, ktoré boli pri prevzatí tovaru od Predávajúceho kontrolou zistené, musí byť Predávajúci informovaný bez zbytočného odkladu, najneskôr však do 48 hodín od dodania predmetného Tovaru písomne (na dodacom liste, faxom, emailom). Reklamácie na skryté vady, ktoré nebolo možné zistiť počas bežnej kontroly, musia byť Predávajúcemu oznámené písomne, e-mailom ihneď po ich zistení aj po uplynutí 48 hodín od dodania predmetného Tovaru.
2. Po zistení vady Tovaru kontaktná osoba Kupujúceho zašle takýto Tovar späť Predávajúcemu na jeho náklady.
3. Písomná, emailová reklamácia musí obsahovať:

a) predmet reklamácie – presný názov / druh Tovaru, reklamované množstvo,

b) špecifikáciu vady

c) číslo faktúry a dodacieho listu,

d) dátum dodania Tovaru,

e) voľbu práva z vád Tovaru podľa odseku 5 tohto článku Zmluvy.

1. Predávajúci je povinný písomne sa vyjadriť k reklamácii a navrhnúť spôsob a termín jej vybavenia najneskôr do 3 pracovných dní odo dňa doručenia reklamácie. Ak sa v tejto lehote Predávajúci k reklamácii nevyjadrí, má sa za to, že s reklamáciou súhlasí a reklamované chyby je povinný odstrániť do 7 pracovných dní odo dňa doručenia reklamácie, pričom reklamáciu vybaví tak, že za reklamovaný chybný Tovar dodá nový Tovar bez chýb.
2. Ak nebude Tovar dodaný v požadovanej kvalite, špecifikácii a množstve Kupujúci má právo:

a) požadovať odstránenie vád dodaním náhradného Tovaru za vadný Tovar,

b) požadovať odstránenie vád Tovaru opravou Tovaru, ak sú vady opraviteľné,

c) požadovať dodanie chýbajúceho Tovaru,

d) požadovať odstránenie právnych vád,

e) požadovať primeranú zľavu z ceny Tovaru,

f) odstúpiť od tejto Zmluvy,

g) uplatňovať si právo na zaplatenie celej výšky škody, ktorá vznikne Kupujúcemu v dôsledku oneskorenia dodávky Tovaru a v dôsledku dodania Tovaru nespĺňajúceho požadovanú kvalitu, množstvo a špecifikáciu;

h) uplatniť si zmluvnú pokutu podľa článku VII. Zmluvy.

1. Do času, kým Predávajúci nedodá tovar bez vád, je v omeškaní s dodaním Tovaru.
2. Záručná doba na tovar je 24 mesiacov, vrátane švov a zipsov, ak nie je v špecifických prípadoch pre určitý Tovar alebo materiál stanovená iná doba záruky.

**Článok IX.**

**Doba trvania zmluvy**

1. Táto Zmluva sa uzatvára na dobu určitú, a to na obdobie 12 mesiacov od nadobudnutia jej účinnosti alebo do vyčerpania finančného limitu podľa bodu 3. článku VI. Zmluvy, podľa toho, ktorá skutočnosť nastane skôr.

**Článok X.**

**Ukončenie Zmluvy**

1. Túto zmluvu je možné ukončiť:
2. písomnou dohodou zmluvných strán, pričom táto Zmluva sa ruší dňom uvedeným  v tejto Zmluve; v tejto Zmluve sa upravia aj vzájomné nároky zmluvných strán Zmluvy vzniknuté z plnenia zmluvných povinností, alebo z ich porušenia druhou zmluvnou stranou Zmluvy, k dňu jej zrušenia dohodou;
3. písomnou výpoveďou ktorejkoľvek zo zmluvných strán bez udania dôvodu s výpovednou lehotou tri mesiace, ktorá začína plynúť prvým dňom nasledujúceho mesiaca po doručení výpovede druhej zmluvnej strane.
4. písomným odstúpením od tejto Zmluvy; odstúpenie ktorejkoľvek zmluvnej strany Zmluvy je účinné dňom jeho doručenia druhej zmluvnej strane Rámcovej zmluvy, pokiaľ v ňom výslovne nie je určená iná účinnosť.
5. Od Zmluvy možno odstúpiť v prípadoch, ktoré výslovne stanovuje táto Zmluvy, zákon o verejnom obstarávaní a/alebo § 344 a nasl. Obchodného zákonníka v znení neskorších predpisov, ako aj v prípade jej podstatného porušenia zmluvnou stranou Zmluvy.
6. Na účely tejto Zmluvy sa za podstatné porušenie Zmluvy predávajúcim považuje najmä:
7. nedodanie Tovaru v stanovenej lehote;
8. nedodanie Tovaru v kvalite, špecifikácii a/alebo množstve stanovenom touto Zmluvou;
9. opakovaný výskyt tých istých vád Tovaru (viac ako tri krát);
10. okolnosť vylučujúca zodpovednosť trvá dlhšie ako 2 kalendárne mesiace;
11. ak sa preukáže, že predávajúci v ponuke v rámci verejného obstarávania predložil

nepravdivé doklady alebo uviedol nepravdivé, neúplné alebo skreslené údaje;

1. bol na majetok predávajúceho vyhlásený konkurz, bolo proti predávajúcemu začaté konkurzné alebo reštrukturalizačné konanie, príp. počas tohto konania bol proti predávajúcemu pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov predávajúceho v zmysle tejto rámcovej dohody je vážne ohrozené;
2. predávajúci je v likvidácii;
3. predávajúciopakovane (minimálne už druhýkrát) porušil tú istú, niektorú zo svojich ďalších povinností podľa tejto Zmluvy, neuvedených výslovne v tomto bode Zmluvy;
4. ak je tak uvedené v zákone alebo v tejto Zmluve,
5. ak predávajúcibez súhlasu kupujúceho postúpi práva a záväzky z tejto Zmluvy na tretiu osobu,
6. ak je predávajúciv omeškaní s termínom dodania Tovaruviac ako 7 kalendárnych dní.
7. Pri podstatnom porušení povinností vyplývajúcich z tejto Zmluvy môže oprávnená zmluvná strana okamžite písomne odstúpiť od Zmluvy a požadovať od povinnej zmluvnej strany náhradu škody, ktorá jej vinou vznikla, v súlade s platnou právnou úpravou. Akékoľvek odstúpenie od Zmluvy musí byť druhej zmluvnej strane doručené písomne, s uvedením dôvodu odstúpenia od Zmluvy.
8. V prípade nepodstatného porušenia tejto zmluvy sú kupujúci a/alebo predávajúci oprávnení od Zmluvy odstúpiť po márnom uplynutí primeranej doby stanovenej v písomnej výzve druhej zmluvnej strany na odstránenie konania v rozpore so Zmluvou. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 (desať) dní.
9. V prípade, ak nastanú právne skutočnosti majúce za následok zmenu v právnom postavení predávajúceho (napr. vyhlásenie konkurzu, vstup do likvidácie, zmena právnej formy, zmena  v oprávneniach konať v mene predávajúceho a podobne) alebo akákoľvek iná zmena majúca priamy vplyv na plnenie zo strany predávajúceho, je predávajúci povinný oznámiť tieto skutočnosti kupujúcemu najneskôr do 3 (troch) dní, odkedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo okamžite odstúpiť od tejto Zmluvy. Za akúkoľvek inú zmenu sa považuje aj zmena bankového spojenia predávajúceho, pričom k tejto informácii priloží aj potvrdenie príslušnej banky.
10. Povinnosť doručiť odstúpenie od tejto Zmluvy sa považuje v konkrétnom prípade za splnenú dňom prevzatia odstúpenia od tejto Zmluvy alebo odmietnutím prevzatia odstúpenia od tejto Zmluvy. Ak sa v prípade doručovania prostredníctvom poštového podniku vráti poštová zásielka s odstúpením od tejto Zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie kupujúcemu je rozhodná adresa, ktorá je ako jeho sídlo uvedená v článku I. tejto Rámcovej zmluvy a pre doručovanie predávajúcemu adresa zapísaná ako jeho sídlo v Obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri. Ak nemá ani miesto podnikania, je pre doručovanie predávajúcemu rozhodná adresa jeho miesta trvalého pobytu.
11. Ustanoveniami predchádzajúceho bodu tohto článku Zmluvy sa bude spravovať aj doručovanie ostatných písomností medzi zmluvnými stranami Zmluvy (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne záväzných predpisov alebo ustanoveniami tejto Zmluvy.
12. Ukončením platnosti tejto Zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok kupujúceho na bezplatné odstránenie zistených záručných vád.
13. Kupujúci si vyhradzuje právo odstúpiť od Zmluvy, ak kupujúcemu nebudú pridelené, alebo odsúhlasené finančné prostriedky zo strany jeho zriaďovateľa t.j. Ministerstva zdravotníctva Slovenskej republiky.
14. Predávajúci môže odstúpiť od Zmluvy v prípade, ak si kupujúci neplní svoje zmluvné povinnosti a tým predávajúcemu znemožňuje plnenie na základe tejto Zmluvy. Odstúpeniu od Rámcovej zmluvy podľa predchádzajúcej vety musí predchádzať výzva predávajúceho adresovaná kupujúcemu, v ktorej predávajúci upozorní kupujúceho na takéto konanie, a v ktorej mu určí dostatočne primeranú lehotu na to, aby kupujúci upustil od takéhoto konania, pričom v tejto výzve predávajúci zároveň upozorní kupujúceho na to, že ak v tejto primeranej lehote neupustí od konania brániaceho predávajúcemu v plnení Zmluvy, predávajúci po jej uplynutí od Rámcovej zmluvy odstúpi.
15. Všetky udalosti alebo okolnosti, ktorým Zmluvná strana predvídateľnými prostriedkami nemôže zabrániť a ktoré sa nachádzajú mimo sféry jej vplyvu – vyššia moc – oslobodzujú dotknutú Zmluvnú stranu na obdobie ich vplyvu a v rozsahu ich účinku od Zmluvných povinností bez toho, aby druhej Zmluvnej strane vznikli akékoľvek nároky na náhradu škody. Dotknutá Zmluvná strana je povinná druhú Zmluvnú stranu okamžite informovať o druhu a predpokladanej dĺžke trvania uvedeného obmedzenia.
16. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace po vzniku udalosti. Po uplynutí tejto doby sa Zmluvné strany dohodnú na ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od Zmluvy z dôvodu jej podstatného porušenia.

**Článok XI.**

**Subdodávky**

1. Predávajúci môže zabezpečiť plnenie predmetu rámcovej zmluvy prostredníctvom svojich subdodávateľov. Predávajúci je povinný preukázateľným spôsobom oboznámiť všetkých subdodávateľov s podmienkami tejto rámcovej zmluvy a zaviazať ich na dodržiavanie povinností vyplývajúcich z tejto rámcovej zmluvy. Predávajúci zodpovedá za splnenie všetkých povinností vyplývajúcich z tejto rámcovej zmluvy zo strany subdodávateľov tak, ako keby ich vykonával sám.
2. Predávajúci garantuje spôsobilosť subdodávateľov pre plnenie predmetu rámcovej zmluvy.
3. Predávajúci je oprávnený plniť rámcovej zmluvy len prostredníctvom subdodávateľov uvedených v prílohe č. 3 tejto rámcovej zmluvy a to iba v rozsahu uvedenom v prílohe č. 3 tejto rámcovej zmluvy. V prípade akejkoľvek zmeny akýchkoľvek údajov uvedených v prílohe č. 3 tejto rámcovej zmluvy, je predávajúci povinný písomne informovať o danej zmene kupujúceho najneskôr päť pracovných dní vopred, spolu s predložením návrhu aktualizovanej prílohy č. 3 tejto rámcovej zmluvy. Akákoľvek zmena počas trvania rámcovej zmluvy nadobúda účinnosť až momentom schválenia aktualizovanej prílohy č. 3 kupujúcim. Kupujúci je povinný vyjadriť sa k aktualizovanej prílohe č. 3 rámcovej zmluvy do troch pracovných dní od doručenia oznámenia predávajúceho podľa tohto bodu.
4. Predávajúci je oprávnený s predchádzajúcim písomným súhlasom kupujúceho zmeniť subdodávateľa počas trvania tejto rámcovej zmluvy, pričom zmenou sa rozumie výmena subdodávateľa uvedeného v prílohe č. 3 tejto rámcovej zmluvy alebo vstup ďalšieho nového subdodávateľa. Subdodávateľ, ktorého sa návrh na zmenu týka, musí disponovať oprávnením na vykonávanie podnikateľskej činnosti vo vzťahu k tej časti plnenia, ktorú má plniť. Kupujúci bezdôvodne neodoprie udelenie súhlasu so zmenou subdodávateľa. V prípade, ak dodávateľ preukazoval vo verejnom obstarávaní splnenie podmienok účasti prostredníctvom subdodávateľa, ktorého sa návrh na zmenu týka, musí aj novo navrhovaný subdodávateľ spĺňať predmetnú podmienku účasti. Akákoľvek zmena v osobe subdodávateľa počas trvania rámcovej zmluvy nadobúda účinnosť až momentom schválenia aktualizovanej prílohy č. 3 kupujúcim. Kupujúci je povinný vyjadriť sa k aktualizovanej prílohe č. 3 rámcovej zmluvy do troch pracovných dní od doručenia oznámenia predávajúcim podľa tohto bodu.
5. V prípade zmeny subdodávateľa podľa bodu 4 tohto článku rámcovej zmluvy, je predávajúci povinný najneskôr päť pracovných dní pred zmenou subdodávateľa písomne oznámiť kupujúcemu zmenu subdodávateľa a v tomto oznámení uviesť min. nasledovné:

* podiel plnenia, ktorý má predávajúci v úmysle zadať novému subdodávateľovi, vrátane označenia časti plnenia, resp. bližšej špecifikácie časti plnenia, ktoré má subdodávateľ vykonať,
* identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
* a dôkazy preukazujúce skutočnosť, že navrhovaný subdodávateľ spĺňa podmienky účasti, v prípade, ak predávajúci preukazoval vo verejnom obstarávaní splnenie podmienok účasti prostredníctvom subdodávateľa, ktorého sa návrh na zmenu týka.

**Článok XII.**

**Osobitné ustanovenia**

1. Kupujúci nadobúda vlastnícke právo k Tovaru dodaním Tovaru v zmysle bodu 8. článku V. tejto Zmluvy. Nebezpečenstvo škody na dodanom Tovare prechádza na Kupujúceho rovnako okamihom dodania tovaru v zmysle bodu 8. článkuV. Zmluvy.
2. Predávajúci vyhlasuje, že si je vedomý skutočnosti, že sa považuje za partnera verejného sektora v zmysle ustanovenia § 2 Zákona č. 315/2016 Z. z. o Registri partnerov verejného sektora a o zmene a doplnení niektorých zákonov (ďalej len *„ZoRPVS“*), a  je zapísaný v registri partnerov verejného sektora (ďalej len *„register“*), ktorého správcom a prevádzkovateľom je Ministerstvo spravodlivosti Slovenskej republiky. Predávajúci tiež vyhlasuje, že ak bude plniť predmet tejto rámcovej zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, musia byť v čase uzavretia tejto  Rámcovej zmluvy v registri zapísaní. Ak počas platnosti tejto Rámcovej zmluvy, dôjde k právoplatnému výmazu subdodávateľa z registra, je predávajúci povinný okamžite ukončiť plnenie tejto Rámcovej zmluvy prostredníctvom takého subdodávateľa.
3. Za podstatné porušenie tejto Rámcovej zmluvy v súvislosti s ZoRPVS s právom kupujúceho odstúpiť od tejto Rámcovej zmluvy sa rozumie:

* ak dôjde k výmazu predávajúceho ako partnera verejného sektora z registra počas platnosti tejto Rámcovej zmluvy;
* ak je partner verejného sektora (predávajúci) viac ako 30 dní v omeškaní so splnením povinnosti podľa § 10 ods. 2 tretej vety ZoRPVS;
* ak počas platnosti tejto Rámcovej zmluvy použije predávajúci subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto zmluvy vymazaný z registra a predávajúci ho naďalej používal na plnenie predmetu zmluvy ako svojho subdodávateľa.

1. Predávajúci k Rámcovej zmluve pri jej podpise predloží kupujúcemu nasledovné doklady, ktoré tvoria neoddeliteľnú prílohu tejto Rámcovej zmluve:

zoznam obsahujúci údaje o všetkých známych subdodávateľoch v rozsahu navrhovaných subdodávateľov, podiel zákazky, ktorý má v úmysle zadať konkrétnemu subdodávateľovi, predmet subdodávky, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

**Článok XIII.**

**Doručovanie a komunikácia Zmluvných strán**

1. Všetky oznámenia medzi stranami Zmluvy týkajúce sa realizácie Zmluvy musia byť vykonané v písomnej podobe a druhej strane Zmluvy doručené osobne, poštou ako doporučená zásielka alebo prostredníctvom všeobecne uznávanej kuriérskej služby, a to na adresu sídla Zmluvnej strany uvedenú v záhlaví Zmluvy, alebo v registri, v ktorom je Zmluvná strana zapísaná, ak nie je ustanovené alebo stranami Zmluvy dohodnuté inak.
2. V prípade zmeny sídla, e-mailu, je príslušná Zmluvná strana povinná túto zmenu písomne oznámiť druhej Zmluvnej strane inak sa na zmenu sídla z hľadiska doručovania písomností na účely tejto Zmluvy nebude prihliadať.
3. V prípade pochybností ohľadom času doručenia sa oznámenie považuje za doručené tretím dňom po jeho preukázateľnom odoslaní, v prípade oznámenia doručeného osobne dňom osobného doručenia. Podanie urobené elektronickou cestou, ak sa podľa Zmluvy pripúšťa, sa považuje za doručené momentom jeho odoslania na adresu kontaktnej osoby podľa tejto Zmluvy, ak táto Zmluva v osobitných prípadoch neustanovuje inak.
4. Doručením sa rozumie prijatie zásielky stranou Zmluvy, ktorej bola adresovaná.
5. Za deň doručenia zásielky strane Zmluvy, ktorej bola adresovaná, sa považuje takisto aj deň:

a) v ktorom ju táto strana Zmluvy odoprela prijať alebo keď neposkytne požadovanú súčinnosť pre riadne doručenie písomnosti,

b) ktorým márne uplynula odberná lehota pre jej vyzdvihnutie na pošte alebo,

c) v ktorý bola na nej zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná obdobná poznámka, ktorá podľa poštového poriadku znamená nedoručiteľnosť zásielky.

1. Bežné oznámenie alebo žiadosť alebo iná bežná informácia v súvislosti s touto Zmluvou môžu byť doručené e-mailom na adresu príjemcu uvedenú na prvej strane tejto Zmluvy, alebo na akúkoľvek inú adresu, ktorá bude neskôr oznámená príslušnou Zmluvnou stranou odosielajúcej Zmluvnej strane. Akákoľvek e-mailová správa v zmysle uvedeného sa považuje za doručenú dňom prijatia do e-mailovej schránky príjemcu, ak je prijatá do 15:00 hod. príslušného pracovného dňa, inak sa považuje za doručenú až nasledujúci pracovný deň. Pre vylúčenie akýchkoľvek pochybností, žiadne oznámenie týkajúce sa porušenia tejto Zmluvy, výzva na plnenie akejkoľvek povinnosti alebo odstúpenie od tejto Zmluvy sa nepovažujú za bežné.
2. Doručenie e-mailom v zmysle predchádzajúceho bodu je prípustné aj tam, kde to táto Zmluva výslovne stanovuje.

**Článok XIV.**

**Povinnosť mlčanlivosti**

1. Predávajúci sa zaväzuje zachovávať mlčanlivosť o všetkých skutočnostiach, ktoré sa v súvislosti s touto Zluvou dozvedel o Kupujúcom, jeho objektoch a zariadeniach a zároveň sa zaväzuje, že neposkytne tretej strane, okrem subjektov odsúhlasených Kupujúcim žiadne informácie, ktoré od neho obdržal, ani žiadne iné písomné alebo ústne informácie. V prípade porušenia tohto záväzku má Kupujúci právo vymáhať od Predávajúceho škody, ktoré mu únikom informácií vzniknú.
2. Predávajúci sa tiež zaväzuje zachovávať mlčanlivosť o všetkých osobných údajoch zamestnancov Kupujúceho, ktoré mu budú poskytnuté Kupujúcim na účely riadneho plnenia tejto Zmluvy.
3. Predávajúci je povinný zaobchádzať s poskytnutými osobnými údajmi tak, aby nedošlo, čo i len z nedbanlivosti, k ich úniku a/alebo poskytnutiu neoprávnenej osobe.
4. Predávajúci plne zodpovedá Kupujúcemu za akúkoľvek škodu, ktorá Kupujúcemu vznikne z dôvodu porušenia povinnosti mlčanlivosti a/alebo z dôvodu úniku osobných údajov na strane Predávajúceho, a to čo aj z nedbanlivosti.

**Článok XV.**

**Spoločné a záverečné ustanovenia**

1. Táto Zmluva je platná dňom jej podpisu obidvoma Zmluvnými stranami a účinná dňom nasledujúcim po dni jej zverejnenia v Centrálnom registri zmlúv vedenom pri Úrade vlády Slovenskej republiky. Táto Zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto Zmluva bude zverejnená v Centrálnom registri zmlúv - verejnom zozname povinne zverejňovaných zmlúv, ktorý vedie Úrad vlády Slovenskej republiky v elektronickej podobe.

2. Právne vzťahy Zmluvných strán založené touto Zmluvou a/alebo vzniknuté v súvislosti s jej plnením sa spravujú príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky.

3. Túto Zmluvu je možné meniť a dopĺňať iba písomnými očíslovanými dodatkami na základe dohody zmluvných strán, výlučne v súlade so zákonom č. 343/2015 Z.z.

4. Ak je alebo sa stane niektoré ustanovenie tejto Zmluvy neplatné, neúčinné alebo nevykonateľné, nebude tým dotknutá platnosť, účinnosť alebo vykonateľnosť ostatných ustanovení tejto Zmluvy. Zmluvné strany sa v takom prípade zaväzujú bez zbytočného odkladu nahradiť dohodou neplatné, neúčinné alebo nevykonateľné ustanovenie novým ustanovením platným, účinným a vykonateľným, ktoré bude najviac zodpovedať hospodárskemu účelu pôvodného neplatného, neúčinného alebo nevykonateľného ustanovenia.

5. Ochrana osobných údajov: Predávajúci týmto berie na vedomie a zaväzuje sa, že bol riadne informovaný v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len *„Zákon o ochrane OÚ“*) a Nariadenia Európskeho parlamentu a Rady EU 2016/679 o tom, že kupujúci ako prevádzkovateľ spracováva osobné údaje predávajúceho v rozsahu tejto Rámcovej zmluvy za účelom uzatvorenia zmluvného vzťahu, ako aj realizácie plnenia vyplývajúceho z tejto Rámcovej zmluvy v informačnom systéme, v ktorom sa evidujú informácie týkajúce sa plnenia Rámcovej zmluvy. Súhlas so spracovávaním osobných údajov dotknutej osoby sa nevyžaduje, osobné údaje dotknutej osoby sa spracúvajú bez súhlasu; právny základ, na základe ktorého dochádza k spracovaniu osobných údajov je v zmysle ust. § 13 ods. 1 písm. b) zákona  o ochrane OÚ zmluva. Osobné údaje udelené na základe tejto Rámcovej zmluvy môžu byť poskytnuté tretím stranám (napr. súdom SR, exekútorovi, daňovému úradu, NKÚ). Zároveň dotknutá osoba vyhlasuje, že bola prevádzkovateľom riadne poučená o právach dotknutej osoby v zmysle Zákona o ochrane osobných údajov a Nariadenia Európskeho parlamentu a Rady EU 2016/679, najmä o svojom práve kedykoľvek vyžadovať likvidáciu alebo opravu svojich nesprávnych, neúplných alebo neaktuálnych osobných údajov, ktoré sú predmetom spracúvania, požadovať potvrdenie o tom, či sú alebo nie sú jej osobné údaje spracovávané  a podobne.

6. Táto Zmluva je vyhotovená v štyroch (4) rovnopisoch, z ktorých každý má platnosť originálu. Každá Zmluvná strana obdrží po podpise Zmluvy dve (2) jej vyhotovenia.

**7**. **Neoddeliteľnou súčasťou tejto Zmluvy sú:**

**Príloha č. 1. Špecifikácia a cena**

**Príloha č. 2. Zoznam subdodávateľov.**

8. Na túto Zmluvou nadväzujú objednávky Kupujúceho potvrdené Predávajúcim v zmysle tejto Zmluvy.

9. Zmluvné strany prehlasujú, že obsah Zmluvy si dôkladne prečítali, porozumeli mu a Zmluvu uzatvárajú slobodne, vážne a zrozumiteľne, nie pod nátlakom a nie v tiesni ani za nápadne nevýhodných podmienok, čo potvrdzujú svojimi podpismi.

V ............................., dňa .............. V Bratislave, dňa ..............

**Predávajúci: Kupujúci:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MUDr. Alexander Mayer, PhD., MPH, MHA**

**riaditeľ UNB**

**Príloha č.1 Kúpnej zmluvy**

**Predmet zákazky:**

**ŠPECIFIKÁCIA A CENA**

**„xxxxxxxxxxx“**

**Príloha č. 2 Kúpnej zmluvy**

**Zoznam subdodávateľov a podiel subdodávok**

|  |  |  |  |  |  |
| --- | --- | --- | --- | --- | --- |
|  | **Subdodávateľ**  ( obchodné meno, sídlo alebo miesto podnikania, IČO) | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Popis služieb vykonávaných subdodávateľom**  (odkaz na tovar alebo službu, jeho časť, prípadne položky) | **Podiel plnenia**  **v % z celkového objemu zmluvy** | **Podiel plnenia zmluvy vo finančnom vyjadrení v EUR bez DPH** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |

### .......................................................................................

Pečiatka a podpis štatutárneho zástupcu uchádzača